AP เปิด”The City” มูลค่า 1.68 พันลบ.ย่านพหลโยธิน-ราชพฤกษ์
AP เปิด"The City" มูลค่า 1.68 พันลบ.ย่านพหลโยธิน-ราชพฤกษ์
9 พ.ย. 2558

นายวิทการ จันทวิมล รองกรรมการผู้อำนวยการ สายงานกลยุทธ์การตลาด บริษัท เอพี (ไทยแลนด์) จำกัด (มหาชน) หรือ AP เปิดเผยว่า  ช่วง 10 เดือนที่ผ่านมา บริษัทมียอดขายสินค้าแนวราบทั้งสิ้นกว่า 10,900 ล้านบาท หรือคิดเป็น 82% จากเป้ายอดขายแนวราบที่ตั้งไว้ทั้งปี 13,300 ล้านบาท โดยความต้องการของลูกค้าที่ซื้อบ้านระดับกลาง-บนสำหรับอยู่อาศัยจริงยังแรง ตลอดจนความเชื่อมั่นของผู้บริโภคต่อสินค้าทุกแบรนด์ในเครือเอพีที่ได้รับการตอบรับที่ดีอย่างต่อเนื่อง
สำหรับโครงการ The City พหลโยธิน มูลค่าโครงการ 1,000 ล้านบาท จำนวน 121 หลัง บนพื้นที่กว่า 30 ไร่ ทำเลติดถนนสายไหม พร้อมเชื่อมโยงทุกความสะดวกสบายของการเดินทางสู่เมือง ใกล้รถไฟฟ้าสถานี พิพิธภัณฑ์กองทัพอากาศ เพียง 2 กิโลเมตร โครงการประกอบด้วยแบบบ้านทั้งสิ้น 3 แบบ พื้นที่ใช้สอย 167 – 205 ตารางเมตร ขนาด 4 ห้องนอน 3 ห้องน้ำ 2 ห้องพักผ่อน ห้องแม่บ้าน และที่จอดรถ 2 คัน ราคาเริ่มต้น 6.89 ล้านบาท
ส่วนโครงการ The City ราชพฤกษ์ มูลค่าโครงการ 680 ล้านบาท จำนวน 88 หลัง พื้นที่กว่า 23.3 ไร่ บนทำเลใจกลางราชพฤกษ์ ติดถนนใหญ่ บางกรวย-ไทรน้อย ใกล้ทางด่วนและรถไฟฟ้าสถานีบางพลู เพียง 3 นาที  ครบทุกความต้องการในคุณภาพชีวิตที่สมบูรณ์แบบ โครงการประกอบด้วยแบบบ้านทั้งสิ้น 3 แบบ พื้นที่ใช้สอย 185 – 217 ตารางเมตร ขนาด 5 ห้องนอน 3 ห้องน้ำ 2 ห้องพักผ่อน  1 ห้องแม่บ้านพร้อมห้องน้ำ และที่จอดรถ 2 คัน ราคาเริ่มต้น 6.99 ล้านบาท
 
 